ประกาศนายทะเบียนประจำจังหวัดสุราษฎร์ธานีประกาศนายทะเบียนประจำจังหวัดสุราษฎร์ธานีเรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดสุราษฎร์ธานีพ.ศ. ๒๕๕๘ ตามที่ได้มีการประกาศใช้พระราชบัญญัติการขนส่งทางบก (ฉบับที่ ๑๒)พ.ศ. ๒๕๕๗ โดยมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไปซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการในสังกัดกรมการขนส่งทางบกกระทำการแทนได้(มาตรา ๖ วรรคสี่) นั้นโดยที่เป็นการสมควรปรับปรุงการมอบหมายกิจการอันอยู่ในอำนาจหน้าที่ของนายทะเบียนประจำจังหวัดสุราษฎร์ธานีเพื่อให้การปฏิบัติหน้าที่ราชการเป็นไปด้วยความสะดวกรวดเร็วสามารถอำนวยประโยชน์ให้แก่ประชาชนอย่างแท้จริง อาศัยอำนาจตามความในมาตรา ๖แห่งพระราชบัญญัติการขนส่งทางบก พ.ศ. ๒๕๒๒ นายทะเบียนประจำจังหวัดสุราษฎร์ธานี จึงมอบหมายกิจการอันอยู่ในอำนาจหน้าที่ของนายทะเบียนประจำจังหวัดสุราษฎร์ธานีดังต่อไปนี้ข้อ ๑ ประกาศนี้เรียกว่าประกาศนายทะเบียนประจำจังหวัดสุราษฎร์ธานี เรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดสุราษฎร์ธานี พ.ศ.๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกคำสั่งอื่นใดซึ่งขัดหรือแย้งกับคำสั่งนี้และใช้ประกาศนี้แทนข้อ ๔ ให้หัวหน้ากลุ่มวิชาการขนส่งเป็นผู้ทำการแทนในส่วนที่เกี่ยวกับ(๑) การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสุราษฎร์ธานีดังนี้(ก) การบรรจุรถ(ข) การเปลี่ยนรถ(ค) การถอนรถ(๒)การประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดสุราษฎร์ธานีดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓) การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสุราษฎร์ธานีดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒(๔) การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดสุราษฎร์ธานีใช้รถผิดประเภทเป็นการชั่วคราวตามมาตรา๒๗ วรรค ๓ แห่งพระราชบัญญัติการขนส่งทางบก พ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางทำการขนส่งภายในเขตจังหวัดสุราษฎร์ธานีเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีมีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดสุราษฎร์ธานีส่งรถที่ตนได้รับอนุญาตไปช่วยเหลือเป็นการชั่วคราว กรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖) การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗) การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสุราษฎร์ธานีผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดสุราษฎร์ธานีหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓) แห่งพระราชบัญญัติการขนส่งทางบกพ.ศ. ๒๕๒๒ข้อ ๕ ให้นักวิชาการขนส่ง กลุ่มวิชาการขนส่งสำนักงานขนส่งจังหวัดสุราษฎร์ธานี เป็นผู้ทำการแทนตามข้อ ๔ (๑) และข้อ ๔ (๒) (ฉ)(ช) (ซ) (ฌ)ข้อ ๖ ให้หัวหน้าฝ่ายทะเบียนรถสำนักงานขนส่งจังหวัดสุราษฎร์ธานี เป็นผู้ทำการแทนเกี่ยวกับ(๑) การดำเนินการทางทะเบียนและภาษีรถดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ) การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์ส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ) การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๗ ให้หัวหน้าฝ่ายตรวจสภาพรถสำนักงานขนส่งจังหวัดสุราษฎร์ธานี เป็นผู้ทำการแทนตามข้อ ๖ (๑) (จ) ข้อ ๖ (๒)และข้อ ๖ (๓)ข้อ ๘ ให้เจ้าพนักงานขนส่งชำนาญงานสังกัดงานทะเบียนขนส่ง สำนักงานขนส่งจังหวัดสุราษฎร์ธานี เป็นผู้ทำการแทนตามข้อ ๖(๑) (ข) (ค) (ง) (จ) (ฉ) (ช) และ (ซ)ข้อ ๙ ให้หัวหน้าฝ่ายใบอนุญาตขับรถสำนักงานขนส่งจังหวัดสุราษฎร์ธานี เป็นผู้ทำการแทนเกี่ยวกับ(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใบอนุญาต(จ) การเพิกถอนใบอนุญาตข้อ ๑๐ ให้เจ้าพนักงานขนส่งชำนาญงานฝ่ายใบอนุญาตขับรถ สำนักงานขนส่งจังหวัดสุราษฎร์ธานี ทำการแทนตามข้อ ๙ (ข) (ค)ข้อ ๑๑ ให้หัวหน้าสำนักงานขนส่งจังหวัดสุราษฎร์ธานีสาขาอำเภอนาสาร หัวหน้าสำนักงานขนส่งจังหวัดสุราษฎร์ธานี สาขาอำเภอเวียงสระหัวหน้าสำนักงานขนส่งจังหวัดสุราษฎร์ธานีสาขาอำเภอไชยาและหัวหน้าสำนักงานขนส่งจังหวัดสุราษฎร์ธานี สาขาอำเภอเกาะสมุยเป็นผู้ทำการแทน (ในเขตพื้นที่ความรับผิดชอบ)ในส่วนที่เกี่ยวกับการมอบอำนาจหน้าที่ในข้อ ๖ (๑) (ข) (ค) (ง) (จ) (ฉ) (ช) (ซ) และข้อ๙ข้อ ๑๒ ให้เจ้าพนักงานขนส่งชำนาญงานสำนักงานขนส่งจังหวัดสุราษฎร์ธานี สาขาอำเภอนาสารสาขาอำเภอเวียงสระ สาขาอำเภอไชยาและสาขาอำเภอเกาะสมุย เป็นผู้ทำการแทน (ในเขตพื้นที่ความรับผิดชอบ)ในส่วนที่เกี่ยวกับการมอบอำนาจหน้าที่ในข้อ ๖ (๑) (ข) และข้อ ๙ (ข) (ค)ข้อ ๑๓ ในกรณีที่นายทะเบียนประจำจังหวัดสุราษฎร์ธานีได้มอบหมายอำนาจหน้าที่เรื่องใดไว้เป็นการเฉพาะแล้วให้เป็นไปตามที่กำหนดไว้ในเรื่องนั้นประกาศณ วันที่ ๒๖ ตุลาคม พ.ศ. ๒๕๕๘มานพ สุทธิพงษ์นายทะเบียนประจำจังหวัดสุราษฎร์ธานีปริยานุช/จัดทำ๒๔ พฤศจิกายน๒๕๕๘วิศนี/ตรวจ๒๑ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๐๒ ง/หน้า ๒๙/๑๙ พฤศจิกายน ๒๕๕๘